Karlofortė

Karlofortė (it. Carloforte, lig. U Pàize) – miestelis Italijoje, Sardinijos regione, Sulčis Iglesjentės provincijoje, San Pietro saloje, esančioje prie pietvakarinių Sardinijos krantų. Yra uostas, keltai į Portoskuzą (Sardinija), Kalazetą (Sant Antioko sala). Verčiamasi tuno žvejyba, druskos gavyba, mangano kasyba. Plėtojamas turizmas. Yra Šv. Terezės fortas, Šv. Petro Apaštalo, Šv. Karolio bažnyčios. Istorija Gyvenvietę 1738 m. įkūrė Savojos monarchas Karolis Emanuelis III (pagal jį miestelis ir pavadintas), apgyvendinęs čia genujiečių pabėgėlius iš Tabarkos salos prie Šiaurės Afrikos krantų. Dėl to čia išliko savita ligūrų tabarkiečių tarmė. 1899 m. Karlofortėje įkurta Tarptautinės geodezijos tyrimų draugijos observatorija. Šaltiniai